Hjördís Pálsdóttir frá Stykkishólmi opnaði í byrjun mánaðar sýninguna „ Lítinn spöl frá Köldukvísl . “ Sýningin er að Vegamótum á Snæfellsnesi og byggir á sögum af Kerlingarskarði , bæði gömlum þjóðsögum sem og upplifunum fólks af skarðinu í seinni tíð . Sýningin er hluti af lokaverkefni hennar í meistaranámi í hagnýtri menningarmiðlun við Háskóla Íslands og er styrkt af Menningarráði Vesturlands . „ Sýningin er spjaldasýning og á hverju spjaldi er saga eða frásögn sem tengist skarðinu . Hverju spjaldi fylgir gróf blýantsteikning en ég fékk Ómar Smára Kristinsson teiknara til að teikna myndir . Svo eru einnig tveir rútubekkir og heyrnartól þar sem fólk getur sest niður og hlustað á þjóðsögur og lífsreynslusögur fólks frá skarðinu , “ sagði Hjördís er blaðamaður hitti hana í síðustu viku og fræddist betur um draugasögur af Kerlingarskarði . Nánar er rætt við Hjördísi Pálsdóttur í Skessuhorni vikunnar .